CELEX: 32020R1367
Language: ro
Date: 2020-10-01 00:00:00
Title: Regulamentul de punere în aplicare (UE) 2020/1367 al Consiliului din 1 octombrie 2020 privind punerea în aplicare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei

1.10.2020   
               
               
                  RO
               
               
                  Jurnalul Oficial al Uniunii Europene
               
               
                  L 318/1
               
            
         REGULAMENTUL DE PUNERE ÎN APLICARE (UE) 2020/1367 AL CONSILIULUI
         din 1 octombrie 2020
         privind punerea în aplicare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 269/2014 al Consiliului din 17 martie 2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (1), în special articolul 14 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 17 martie 2014, Consiliul a adoptat Regulamentul (UE) nr. 269/2014.
                  
               
                     (2)
                  
                  
                     La 23 decembrie 2019, președintele Federației Ruse, Vladimir Putin, a anunțat deschiderea unui pod de cale ferată peste strâmtoarea Kerci, aceasta marcând implementarea proiectului mai amplu de conectare a infrastructurilor feroviare ale peninsulei Crimeea, anexată în mod ilegal, și ale Rusiei.
                  
               
                     (3)
                  
                  
                     Uniunea nu recunoaște anexarea ilegală a Crimeei și a Sevastopolului de către Federația Rusă. Construirea podului și a liniilor de cale ferată care îl leagă de infrastructura de transport preexistentă urmărește să consolideze controlul Federației Ruse asupra Crimeei și Sevastopolului, anexate în mod ilegal, și să izoleze și mai mult peninsula de Ucraina.
                  
               
                     (4)
                  
                  
                     Consiliul consideră că patru entități și două persoane fizice ar trebui adăugate pe lista persoanelor, entităților și organismelor cărora li se aplică măsuri restrictive, care figurează în anexa I la Regulamentul (UE) nr. 269/2014, ca urmare a rolului lor în proiectarea, construirea sau utilizarea infrastructurii feroviare care leagă Rusia și peninsula Crimeea, anexată în mod ilegal.
                  
               
                     (5)
                  
                  
                     Prin urmare, anexa I la Regulamentul (UE) nr. 269/2014 ar trebui modificată în consecință,
                  
               ADOPTĂ PREZENTUL REGULAMENT:
         
            Articolul 1
            Persoanele și entitățile enumerate în anexa la prezentul regulament se adaugă pe lista care figurează în anexa I la Regulamentul (UE) nr. 269/2014.
         
         
            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 1 octombrie 2020.
            
               
                  Pentru Consiliu
               
               
                  Președintele
               
               M. ROTH
            
         
         
            (1)  JO L 78, 17.3.2014, p. 6.
      
      
         
            ANEXĂ
            Următoarele persoane și entități se adaugă pe lista persoanelor fizice și juridice, a entităților și a organismelor care figurează în anexa I la Regulamentul (UE) nr. 269/2014:
            
                         
                     
                     
                        Persoane
                        
                                     
                                 
                                 
                                    Nume
                                 
                                 
                                    Date de identificare
                                 
                                 
                                    Motive
                                 
                                 
                                    Data includerii pe listă
                                 
                              
                                    „191.
                                 
                                 
                                    Alexander Nikolaevich GANOV
                                    (Александр Николаевич ГАНОВ)
                                 
                                 
                                    Sexul: masculin
                                    Data nașterii: 24.10.1974
                                    Locul nașterii: Voronezh (Federația Rusă)
                                 
                                 
                                    Director general al JSC TC Grand Service Express, care exploatează un serviciu feroviar între Rusia și peninsula Crimeea, anexată în mod ilegal. Prin urmare, acesta sprijină consolidarea peninsulei Crimeea, anexată în mod ilegal, ca parte integrantă a Federației Ruse, fapt care, la rândul său, subminează și mai mult integritatea teritorială, suveranitatea și independența Ucrainei.
                                 
                                 
                                    1.10.2020
                                 
                              
                                    192.
                                 
                                 
                                    Leonid Kronidovich RYZHENKIN
                                    (Леонид Кронидович РЫЖЕНЬКИН)
                                 
                                 
                                    Sexul: masculin
                                    Data nașterii: 10.11.1967
                                    Locul nașterii: necunoscut
                                    Numărul pașaportului: 722706177 (în 2015)
                                 
                                 
                                    Director general adjunct pentru proiecte de infrastructură al Stroigazmontazh (SGM), care, începând cu 2015, a supravegheat construirea podului peste strâmtoarea Kerci (inclusiv a părții de cale ferată a podului) care leagă Rusia și peninsula Crimeea, anexată în mod ilegal. Prin urmare, acesta sprijină consolidarea peninsulei Crimeea, anexată în mod ilegal, ca parte integrantă a Federației Ruse, fapt care, la rândul său, subminează și mai mult integritatea teritorială, suveranitatea și independența Ucrainei.
                                 
                                 
                                    1.10.2020
                                 
                              
                  
                         
                     
                     
                        Entități
                        
                                     
                                 
                                 
                                    Nume
                                 
                                 
                                    Date de identificare
                                 
                                 
                                    Motive
                                 
                                 
                                    Data includerii pe listă
                                 
                              
                                    48.
                                 
                                 
                                    Societatea pe acțiuni «Lenpromtransproyekt» (АО «Ленпромтранспроект»)
                                 
                                 
                                    Adresă: Kondrat’yevskiy Prospekt, 15, building 5/1, 223 Sankt Petersburg 195197, Federația Rusă
                                    Număr de înregistrare (nr. OGRN): 1027809210054
                                    Număr de identificare fiscală (nr. INN) 7825064262
                                    Site web: https://lptp.ru/
                                    Adresă de e-mail: ptp@sp.ru
                                 
                                 
                                    Societatea pe acțiuni Lenpromtransproyekt a participat la proiectul privind conectarea infrastructurilor feroviare ale Crimeei, anexată în mod ilegal, și Rusiei, realizând proiectarea joncțiunilor de cale ferată cu podul peste strâmtoarea Kerci și asigurând supravegherea din punct de vedere arhitectural a construcției podului care leagă Rusia și peninsula Crimeea, anexată în mod ilegal. Prin urmare, societatea respectivă sprijină consolidarea peninsulei Crimeea, anexată în mod ilegal, ca parte integrantă a Federației Ruse, fapt care, la rândul său, subminează și mai mult integritatea teritorială, suveranitatea și independența Ucrainei.
                                 
                                 
                                    1.10.2020
                                 
                              
                                    49.
                                 
                                 
                                    Societatea pe acțiuni «The Berkakit-Tommot-Yakutsk Railway Line’s Construction Directorate» (АО «Дирекция по строительству железной дороги Беркакит-Томмот-Якутск»)
                                 
                                 
                                    Adresă: Mayakovskogo St. 14, city of Aldan 678900, Aldansky District, Federația Rusă
                                    Număr de înregistrare (nr. OGRN): 1121402000213
                                    Număr de identificare fiscală (nr. INN) 1402015986
                                    Site web: https://dsgd.ru/
                                    Adresă de e-mail: info@dsgd.ru; gmn@dsgd.ru
                                 
                                 
                                    Societatea pe acțiuni The Berkakit-Tommot-Yakutsk Railway Line’s Construction Directorate a participat la proiectul privind conectarea infrastructurilor feroviare ale Crimeei, anexată în mod ilegal, și Rusiei, furnizând servicii de inginerie în cursul construcției joncțiunilor de cale ferată cu podul peste strâmtoarea Kerci care leagă Rusia și peninsula Crimeea, anexată în mod ilegal. Prin urmare, societatea respectivă sprijină consolidarea peninsulei Crimeea, anexată în mod ilegal, ca parte integrantă a Federației Ruse, fapt care, la rândul său, subminează și mai mult integritatea teritorială, suveranitatea și independența Ucrainei.
                                 
                                 
                                    1.10.2020
                                 
                              
                                    50.
                                 
                                 
                                    Federal State Unitary Enterprise «Crimea Railway» (Федеральное государственное унитарное предприятие «Крымская железная дорога»)
                                 
                                 
                                    Adresă: 34 Pavlenko St., Simferopol 95006, Ucraina
                                    Număr de înregistrare (nr. OGRN): 1159102022738
                                    Număr de identificare fiscală (nr. INN) 9102157783
                                    Site web: https://crimearw.ru
                                    Adresă de e-mail: ngkkjd@mail.ru
                                 
                                 
                                    Federal State Unitary Enterprise Crimea Railway a participat la proiectul privind conectarea infrastructurilor feroviare ale Crimeei, anexată în mod ilegal, și Rusiei, în calitate de proprietar și operator al liniilor de cale ferată de pe podul peste strâmtoarea Kerci care leagă Rusia și peninsula Crimeea, anexată în mod ilegal. Prin urmare, întreprinderea respectivă sprijină consolidarea peninsulei Crimeea, anexată în mod ilegal, ca parte integrantă a Federației Ruse, fapt care, la rândul său, subminează și mai mult integritatea teritorială, suveranitatea și independența Ucrainei.
                                 
                                 
                                    1.10.2020
                                 
                              
                                    51.
                                 
                                 
                                    First Crimean Insurance Company
                                    (Крымская первая страховая компания)
                                 
                                 
                                    Adresă: Butakova Ln, 4, Sevastopol, Ucraina
                                    Număr de înregistrare (nr. OGRN): 1149102007933
                                    Număr de identificare fiscală (nr. INN) 9102006047
                                    Site web: https://kpsk-ins.ru/about
                                    Adresă de e-mail: info@kspk-ins.ru
                                 
                                 
                                    First Crimean Insurance Company a participat la proiectul privind conectarea infrastructurilor feroviare ale Crimeei, anexată în mod ilegal, și Rusiei, acționând în calitate de asigurător pentru construirea podului peste strâmtoarea Kerci. Prin urmare, întreprinderea respectivă sprijină consolidarea peninsulei Crimeea, anexată în mod ilegal, ca parte integrantă a Federației Ruse, fapt care, la rândul său, subminează și mai mult integritatea teritorială, suveranitatea și independența Ucrainei.
                                 
                                 
                                    1.10.2020”